Jabarkan Pengkategorian klasik dari Pengkategorian dalam bahasa melayu

Pengkategorian klasik mula-mula terdapat dalam konteks falsafah Barat dalam karya Plato yang memperkenalkan  pendekatan menggolongkan benda-benda berasaskan persamaan ciri dalam dialog Negarawan beliau. Pendekatan ini diselami lagi dan disistemkan oleh Aristotle dalam karya Kategori, yang mana beliau mengupas perbezaan antara kelas dan objek. Aristotle turut menerapkan skema pengkategorian klasik secara intensif dalam pendekatannya kepada pengelasan hidupan (yang menggunakan teknik soalan pembatas berturut-turut seperti  "Adakah ia haiwan atau tumbuhan?", "Berapa banyak kakinya?", "Adakah ia berbulu atau bersisik?", "Bolehkah ia terbang?"...), maka dengan begini terciptanya asas untuk taksonomi am.

Menurut pandangan fahaman Aristotle yang klasik, bahawa kategori adalah entiti terperinci yang bercirikan sekumpulan sifat tertentu yang dikongsi oleh ahli-ahlinya. Dalam falsafah analisis, sifat-sifat ini dianggap sebagai menentukan syarat-syarat yang perlu dan cukup untuk menangkap makna.

Menurut pandangan klasik, kategori seharusnya ditakrifkan dengan jelas, saling menyisihkan dan menyeluruh secara kolektif. Dengan ini, sebarang entiti daripada alam pengelasan tertentu tanpa diragui lagi tergolong dalam hanya satu kategori yang dicadangkan.